EN ORIGINALSERIE FRA NETFLIX
Etter å ha forent store deler av Japan, er samuraien Oda Nobunaga død.
Hans lojale støttespiller Hideyoshi har startet et kupp og tatt makten selv.
En rasende general Katsuie forsøker selv å kontrollere nasjonen.
Han angriper tre festninger som vokter fiendens område.
To har falt.
Den tredje, Shizugatake, gjenstår.
For å ta den, sender han nevøen, Morimasa.
Hvis han lykkes, er Hideyoshi fortapt.
Sakuma Morimasa visste hvor viktig det var å ta Shizugatake-festningen…
…men festningen holdt ut.
Og jo lenger den holdt ut,
jo større var sjansen for at Hideyoshi kunne redde den.
Saken med en beleiring er at hvis du er beleireren,
er du veldig sårbar for et angrep fra en bistandstyrke.
Du gir slottet din fulle oppmerksomhet,
som betyr at du har ryggen vendt mot resten av verden.
Shibata Katsuie var så bekymret…
…at han sendte en budbringer til Sakuma
med beskjeden: "Avslutt beleiringen av Shizugatake.
Okkuper en av de to andre festningene du har tatt."
Morimasa ignorerer ordren.
Han trodde han hadde tid til å fortsette beleiringen.
"Shizugatake blir min før det blir mørkt"
var beskjeden han sendte tilbake til herren sin.
Shibata var skeptisk.
Han visste at Sakuma Morimasa var svært sårbar mot et bakangrep
fra Hideyoshis hær.
Selv om han kom fra den laveste klassen av samuraikrigere,
viste Hideyoshi seg å være en utrolig strategisk general.
En mestertaktiker.
Han er en utrolig begavet kommandør som har bevist hva han kan på slagmarken.
Og når meldinger kommer om det som skjer ved Shizugatake…
…ser han ut til å ha bestemt at dette er hans øyeblikk.
Det er på tide å dra!
Hideyoshi sa til budbringeren at han ville sende forsterkninger umiddelbart…
YUICHI HORIKOSHI HISTORIKER
…så de må holde ut.
Følg meg!
Hideyoshi er kjent for sin evne til å flytte tropper fort,
så om han kan få en styrke til Shizugatake,
kan han kanskje gå til motangrep
for å knuse den beleirende hæren og vinne en fordel for seg selv.
Sakuma Morimasa visste ikke hva som foregikk
før han så ned i dalen…
…og så hundrevis av Hideyoshis samuraier
marsjere opp de velbrukte fjellstiene.
Det var et stort sjokk for Morimasa.
Han prøvde desperat å omdirigere hæren sin
for å lage en forsvarslinje mot Hideyoshis fremrykking,
men det var allerede for sent.
Morimasas menn var helt uorganiserte.
Og Hideyoshis hær hadde fordelen med at de kom overraskende.
Slaget ved Shizugatake var spesielt voldsomt
når det kom til nærkampen.
Et grusomt blodbad…
…på et veldig trangt område.
Jeg har vunnet.
Katsuies liv er i mine hender!
Snart flyktet Sakumas menn nedover fjellet
til sikkerheten i Shibatas slott.
Hideyoshis hær fulgte etter.
Etter tre dagers beleiring visste Shibata Katsuie at det var håpløst.
Katsuie måtte til slutt velge døden.
Så han begikk seppuku.
Hideyoshis seier på Shizugatake var en avgjørende kamp.
Hideyoshi var nå den faktiske herskeren av Japan,
og arvingen av Oda Nobunagas område.
Hideyoshi er den sjeldne personen i politisk historie
som kan sies å ha hatt en visjon.
Å ha hatt en følelse av nye muligheter utover det alle hadde opplevd.
Vi må huske at borgerkrigen hadde herjet i et århundre på dette tidspunktet.
Ingen i Japan har levd uten krig
og Hideyoshi prøver å skape et stabilt politisk system
som kan gjøre slutt på borgerkriger.
Men selv om Hideyoshi har blitt den mektigste daimyoen i Japan,
er han fortsatt i stor fare.
Det er store daimyoer som vil ta makten for seg selv.
Og Tokugawa Ieyasu,
som han må skape en sterk allianse med.
Så han er ikke over det verste.
Mens begge kjempet sammen med Nobunaga
i mange av slagene hans…
…var ikke Ieyasu Nobunagas underordnede, han var en alliert.
Så det var litt ydmykende for Ieyasu
at en av Nobunagas underordnede
plutselig oppførte seg som om han hersket over hele Japan.
Ieyasu hadde sine egne ambisjoner
om å kanskje erstatte Hideyoshi og bli den mektigste mannen i Japan.
Han er en tålmodig strateg.
Han vet at han bare bør angripe og bruke styrkene sine
når han har overtaket.
Så han må alliere seg med riktig daimyo for å beseire Hideyoshi.
Ieyasu ser at det beste han kan gjøre er å støtte
Oda Nobunagas andre sønn, Oda Nobukatsu.
Oda Nobukatsu påstod at han var Nobunagas sanne arving
og Hideyoshi hadde utført et ulovlig kupp.
Tokugawa Ieyasu så alliansen med Oda Nobukatsu
som en mulighet til å styrte Hideyoshi før han ble for mektig.
Og han føler nok at når tiden er moden,
vil han kvitte seg med Nobukatsu og ta makten selv.
Det var en risiko for Ieyasu.
Han hadde rykte på seg for å være tålmodig og nøye,
men noen ganger må selv de mest tålmodige ta risikoer,
og dette kan ha vært den største risikoen i Ieyasus karriere.
Med Nobukatsus tropper som støtte,
leder Ieyasu hæren sin mot Hideyoshis mye større styrke.
Det er mange blodige sammenstøt,
men ingen vinnere.
Ieyasus plan mislyktes.
I håp om å redde det han kan av hæren sin
og leve lenge nok til å kjempe igjen, tar Ieyasu nok en sjanse.
Han bestemmer seg for å møte Hideyoshi og se om de kan skape fred.
Dette kan være dødelig for Ieyasu.
Det er mulig at Hideyoshi forråder ham.
Et møte med Hideyoshi
betyr at Hideyoshi kan få ham drept.
Jeg tror ikke at de stolte på hverandre.
Fra Hideyoshis perspektiv var det nyttig å ha Ieyasu rundt.
Han hadde en stor hær, var åpenbart en erfaren general.
Så for ham var det fordeler ved å ha Ieyasu som en lojal alliert.
Ieyasu ville underkaste seg formelt
og anerkjenne Hideyoshi som sin overordnete
mot at fiendtligheten tok slutt
og en stilling så og si som Hideyoshis høyre hånd.
Og de gjør det tradisjonelle, som er å bytte gisler.
Ieyasu gir sin andre sønn til Hideyoshi for å bli adoptert.
Og Hideyoshi gir faktisk moren sin, som han elsket høyt, til Ieyasu.
Prinsippet bak gisselsystemet var ganske enkelt.
Om den andre krigsherren brøt freden, ble gislene henrettet.
Så Hideyoshi satser på at han kan opprettholde alliansen med Ieyasu
og at Ieyasu ikke blir for sterk
til å utfordres en dag.
Etter flere tiår med borgerkrig i Japan,
kan ingen av daimyoene stole på hverandre.
Den nødvendige endringen er at de må godta
at de kan leve med hverandre
istedenfor å ødelegge hverandre.
Og det er det du ser akkurat nå.
Denne svært viktige alliansen
lar Ieyasu beskytte Hideyoshis østlige flanke,
slik at Hideyoshi kunne fokusere på å forene midtlandet.
Men for å forene landet, trengte Hideyoshi legitimitet.
Hideyoshi fortjente å være på toppen,
men i et samfunn som var veldig bevisst
på tittel, prestisje, blodlinjer,
hadde Hideyoshi det som virket som et uoverstigelig hinder.
Ekte legitimitet i Japan kommer til syvende og sist fra keiserens figur,
men keiseren som figur er egentlig et symbol
enn en som hersker.
Så i japansk historie
skjedde det oftere at statsministere hadde myndighet.
Hideyoshi mente han kunne legitimere makten sin
ved å bli statsminister.
Men for å bli statsminister
måtte man ha riktig avstamning.
Du måtte være fra en bestemt gren av Fujiwara-familien,
og det var selvsagt ikke bondesønnen Hideyoshi.
Fujiwara-familien hadde bokstavelig talt dominert hoffet i minst 400 år.
Toyotomi Hideyoshis strategi var å samarbeide tett med hoffet.
Han ba hoffet vise ham mulige familier
og andre ting som kunne legitimere ham.
Til gjengjeld ville han hjelpe hoffet,
han ville gjenoppbygge ødelagte palasser
og utvikle hoffets prestisje.
Mystisk nok fant hoffet dokumenter som beviste
at Hideyoshi faktisk var en etterkommer av den aristokratiske Fujiwara-familien.
Han skapte sin egen avstamning.
Ved å bli adoptert av Fujiwara-familien, kunne Hideyoshi kalle seg statsminister.
Hideyoshis enorme suksess har gjort ham til den mektigste mannen i Japan.
På bare fem år har han klart å utvide territoriet sitt
fra en tredjedel av nasjonen til omtrent halvparten,
og nå vil han ta resten.
Men mektige fiender vil fortsatt ikke gi ham full kontroll.
Mot øst ser Hōjō-klanen på seg selv som Japans rettmessige herskere
og i nord, fra Date-klanen,
kommer en ny utfordrer.
En ung, ambisiøs og fryktløs leder
som er fast bestemt på å stå i veien for Hideyoshi
Date Masamune.
Som den eldste sønnen i klanen,
følte Masamune seg berettiget,
men et problem var at han tidlig i livet
fikk kopper…
…som ble sett på som en ikke-adelig sykdom.
Og ikke bare påvirket det hele kroppen hans,
det forårsaket også en infeksjon i en av tårekanalene i hans,
som fikk øyet til å stikke ut fra hodet.
Og nesten umiddelbart etter at han
hadde blitt utnevnt, prøvde moren å få ham drept
og erstattet av broren.
Det skadde høyre øyet hans
gjorde ham, i hennes syn, til noe mindre enn en hel mann.
I det øyeblikket bestemte Masamune seg for å rive ut øyet og fjerne problemet.
Han har blitt kjent som Dokuganryu, Den enøyde dragen fra Oshu.
Han krevde underkastelse. Han ville ha makt og respekt.
Dette ble Masamunes drivkraft.
De som var lojale mot ham, kopparrete som han var,
kunne han stole på.
Alle andre måtte bort.
Masamune måtte trampe dem ned.
Tidlig i Masamunes karriere møter han sin første store utfordring.
En av farens nærmeste allierte, Ouchi Sadatsuna,
ble fristet bort fra å støtte Masamune
av klanens gamle fiender, Ashina.
Og jeg tror at Sadatsuna hadde sett en ung, ustabil personlighet
som ikke kunne holde klanen sammen.
Sadatsunas opprør måtte knuses umiddelbart.
Masamune bestemmer seg for å til krig mot Ouchi Sadatsuna.
Masamune befaler styrkene sine om å angripe Odemori-slottet.
Det var helt nødvendig at han sendte den mest brutale intensjonserklæringen
med angrepet på Ouchi.
Angrepets styrke ville vise hva slags mann han var.
Etter å ha omringet slottet,
beordret Masamune styrkene sine om å slakte alle innenfor slottets murer.
Og Masamune skriver:
"Vi sparte ingen, inkludert kvinner og barn.
Vi drepte alle, ned til hundene."
Det at Masamune var villig til å drepe alle,
måtte bety noe,
og jeg tror poenget var å utvikle frykt.
Et enøyd monster som angriper opprørske vasaller
for å gi dem den største lærepengen.
Hideyoshi hører om Masamunes suksess.
Han erkjenner at Masamune er en fremadstormende styrke i nord.
Og han innser at om ting
fortsetter å utvikle seg slik,
må de to mennene enten bli enige eller gå i krig.
Hideyoshis bekymringer angående Masamune bekreftes
når Den enøyde dragen slipper løs en ny bølge angrep mot rivalene…
…og starter en borgerkrig nord i Japan.
Masamunes handlinger får Hideyoshi til å vurdere en dristig ny handling,
en han håper gjør slutt på blodsutgytelsen fra forrige århundre
og forener hele Japan under hans flagg.
Denne gangen planlegger han å bruke noe annet enn sverdet.
Med en gang Hideyoshi hadde befestet makten sin,
begynte han å lage lover
som hadde som mål å omforme
den japanske samfunnsstrukturen.
En av de første slående reformene som Hideyoshi gjennomførte
var å beordre det som har blitt kjent som en "sverdjakt".
Sendebudene hans reiste rundt på landsbygda
og rekvirerte alle våpen fra vanlige folk.
Våpen var veldig utbredt sent i middelalderen
og dette var en av faktorene som bidro til både ustabilitet
og politisk motstand.
Det er vanskeligere å motstå krigernes politiske styre om
du ikke har våpen.
Og det han gjorde, på en måte,
var å prøve å stabilisere den sosiale strukturen i landet
ved å skape en kløft mellom en tungt bevæpnet elitekrigerklasse,
som var en liten minoritet,
og en stor befolkning,
som plutselig ikke kunne kjempe imot krigerklassen.
Det er ironi i denne politikken.
Mannen, Hideyoshi, som gikk fra å være en vanlig landsbyboer
til å ha all makt, gjorde likemennene sine maktesløse.
Han lukket døren bak seg.
Bortsett fra lovene som skilte klassene
og avvæpnet befolkningen mot samuraiene,
utsteder Hideyoshi en lov som får enorme følger, den såkalte "fredsloven".
Denne loven ville gjøre det ulovlig for daimyo å gå i krig,
og gjorde Hideyoshi til den eneste i Japan
som kunne bestemme når og hvordan en krig skulle skje.
Hideyoshis altomfattende fredslov
ser ut til å ha holdt midlertidig i nord.
På slutten av 1580-tallet hadde Date Masamune drastisk
utvidet makten til Date-familien.
Hideyoshis tilhengere hadde fortalt Date Masamune
at hvis Masamune fortsatte å krige mot naboene,
måtte Hideyoshi handle mot ham.
Hideyoshi forventer at Masamune vil underkaste seg.
Det gjør han ikke.
Han vil ikke bøye seg.
Masamune ønsket å beskytte nord mot vest…
…å bygge murer rundt området sitt og de allierte
og slik sende en klar beskjed til alle, ikke bare Hideyoshi,
at de i nord måtte respekteres.
Det var viktig for Masamune å beseire Ashina-klanen.
Ashina-familien hadde en veldig lang stamtavle i nord.
De var en av de mest respekterte
og høyt rangerte familiene blant krigerne i den regionen.
Og Masamune så alltid på Ashina-klanen
som en av sine viktigste rivaler og en alvorlig trussel.
Hvis han er i stand til å erobre Ashina og ta deres territorier,
vil Masamune fremstå
som en av landets mektigste landeiere,
med kontroll over hele den nordøstlige delen av Japan.
På slutten av 1580-tallet
fikk Masamune en interessant mulighet.
En Ashina-herre som het Morikuni
hoppet av til Date-familien
og avslørte at Ashina-familien, som følge av
politisk konflikt
var sterkt redusert.
Selv om Hideyoshis forbud mot krigføring
mellom provinsene nå var i kraft,
tror jeg Masamune så dette som en mulighet
som var altfor fristende.
Masamune vet at seieren over Ashina
vil gjøre ham til den mektigste herskeren i Nord-Japan.
Men seieren er langt fra sikret.
Ashina-familien er brutal, om han taper, er han garantert å dø.
Men til tross for risikoen, invaderer han med en styrke på over 20 000 menn.
Et litt mindre antall Ashina-krigere sendes for å avskjære ham,
og setter scenen for det som blir et av tidsalderens mest beryktede slag.
Når Date-styrkene invaderer Izu,
møter de forsvarerne på et sted kjent som Suriagehara.
Masamune trekker seg tilbake med kavaleriet bak
og de to styrkene slår leir for natten og styrker forsvaret sitt.
Masamune var sikker på at dette skulle bli et blodbad
ulikt noe Ashina-familien hadde opplevd.
Ashina-styrkene angriper Date-styrkene ved daggry.
De kjempet en brutal nærkamp.
Men like etter daggry bryter det løs en stor støvstorm
og blåser rett inn i øynene til disse soldatene.
Og ting går nå veldig dårlig.
Innen formiddagen begynner Date-linjene å gå i oppløsning.
Masamune innså at klanen hans var i fare.
Han red selv til fronten på venstre flanke med livvakten sin.
Og de angrep Ashina-flanken med en hammers kraft.
Alt de måtte gjøre var å omringe motstanderne
og skjære dem ned der de sto.
Dette var ingen kamp, dette var en massakre.
Seier!
Ifølge rapportene fra slaget
ble over 2500 hoder tatt
og formelt vist til Masamune etter slaget.
Han var villig til å ta sjanser for å vinne det som var hans.
Etter å ha vunnet slaget mot Ashina,
som virkelig var en stormakt i nord,
tar Masamune tittelen selv
og blir den mektigste krigsherren i nord.
Dette gjør ham utrolig mektig.
Han er en man bør holde et øye med.
Hideyoshi kunne ikke lenger ignorere Masamunes tilstedeværelse.
Mindre enn et år etter slaget ved Suriagehara
rir Hideyoshi og den enorme hæren nordover til Masamunes egen dørstokk.
Hideyoshis mål er Hōjō-klanen,
en av de siste krigerfamiliene som er imot ham.
Hideyoshis styrker beleirer Hōjōs festning, Odawara-slottet.
Som en lojalitetsprøve
beordrer Hideyoshi alle nordlige daimyo til å sverge troskap til ham
og bli med ham i kampen mot Hōjō.
Nesten alle sier ja med en gang.
Men én våger å utsette svaret.
Etter å ha ignorert alle Hideyoshis befalinger om å komme til hoffet,
mottar Date-herren et sendebrev fra Hideyoshi.
En ordre om å bli med ham til beleiringen av Hōjō-slottet i Odawara.
Deltagelsen hans i beleiringen var bare en formalitet.
Lydighet mot Hideyoshi.
Dette var det siste sjansespillet.
Masamune var klar over at hvis Hideyoshi beseiret Hōjō,
ble han det neste målet,
og det var en kamp Masamune visste at han ikke kunne vinne.
Masamune skulle dra til beleiringen av Odawara.
Men på sine egne vilkår.
Han tok med hæren sin og dro på en langsom marsj til beleiringen.
Og har mange unnskyldninger: "Veiene er dårlige." "Ting forsinker meg."
Masamune kan ha vært usikker på om Hideyoshi ville vinne.
Og før han forplikter seg til én side,
vil han se hvem som er best stilt.
Til slutt har Hideyoshi mobilisert så mange ressurser
og så mange menn at Hideyoshi ville beseire Hōjō og ta Odawara.
Til slutt ankommer Masamune og troppene hans til Hideyoshis leir
kledd i sin beste hvite, lange kimono med bare et kort sverd.
Hvitt representerer renhet,
og i denne sammenhengen representerer det døden,
forsterket av at han hadde det korte sverdet
som han skulle bruke til rituelt selvmord om Hideyoshi befalte det.
Kanskje han med dette erkjente at han kunne bli drept
for sin uvilje til å bli med Hideyoshi-styrkene før dette.
Kanskje det var et knep for å vinne Hideyoshis sympati.
Men han var absolutt ikke feig.
Hideyoshi stiller Masamune for en domstol med sine største generaler,
inkludert Tokugawa Ieyasu.
Og de spør ham om hvorfor han ikke anerkjente Hideyoshis posisjon før
eller svarte på sendebrevene.
Masamune prøver å bagatellisere det og sier:
"Jeg er bare en bondeknøl.
Jeg er ikke vant til store ledere som dere."
Selv i møte med døden nekter Masamune å gi etter.
Han er her
og har gitt sine grunner,
og om de ikke er nok, er han klar til å dø for dem.
Men han vil ikke bøye seg for noen.
Hadde du kommet litt senere, hadde du mistet hodet.
Jeg forstår.
Hideyoshi sparte livet hans.
Jeg liker deg.
Hideyoshi ser ut til å følt
at Masamune kan være en mye større ressurs for ham i fremtiden om han får leve.
Takk.
Hent sake.
Hideyoshi nøytraliserte Masamune,
og han gjør det uten det siste, altoppslukende, apokalyptiske blodbadet
som mange trodde var nødvendig.
Han tvinger fiendene sine til å forhandle.
Han tvinger fiendene til å bli med på denne politiske balansen.
Han tvinger daiymoene til å være enige i at det er på tide å stoppe.
På tide å stoppe borgerkrigen.
Med Masamune på sin side og Hōjō beseiret,
har Hideyoshi endelig oppnådd det Nobunaga ikke kunne.
For første gang på over 120 år
styres hele Japan av én krigsherre.
Gjennom sin vågale bruk av vold, politikk og diplomati,
har en bondesønn klatret til maktens topp.
Innen 1590 står Hideyoshi overfor et slags ironisk problem,
som er at han har ble så vellykket så fort
og han har en enorm tilhengerskare av daimyo,
og han føler uten tvil behovet for å holde dem opptatt.
Disse mennene var erobrere.
De hadde vokst opp i et samfunn der
du enten erobret eller døde,
familien din døde og du mistet eiendommen din.
Når det ikke er mer land å erobre i Japan, hva gjør du?
Det er et problem for Hideyoshi,
som har jobbet i flere tiår for å få slutt på krigen. Hva gjør du med samuraiene?
Han tenker ut
et fantastisk og fullstendig megalomant forslag.
Men selv om han aldri har gjort noen feil i krig,
er han i ferd med å begå en enorm strategisk tabbe
og forårsake en av Japans største katastrofer noensinne.
Norsk tekst: Marte Fagervik